Държавен вестник, бр. 3, 2026 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  3
кранове и др. За всички работни места, които може да заема лицето, придобило втора степен на 
професионална квалификация, е задължително стриктно изпълнение на инструкциите за 
безопасна работа и използване на специално работно облекло и лични предпазни средства. 
2.3. Трета степен на професионална квалификация по професията 
Придобилият трета степен на професионална квалификация изпълнява дейности, свързани 
с осигуряване, провеждане и контрол на технологичните процеси в металургичното 
производство, с контрол при оценяване на основните видове формовъчни материали и смеси, 
използвани в леярството при изработване на леярски форми, с прилагане на технологиите за 
изработване на пясъчни форми, специалните методи за леене и др. Следи за правилното 
протичане на производствения процес и методите за експлоатация, техническо обслужване и 
поддръжка на машини и съоръжения за транспортиране на материали – транспортни ленти, 
хидротранспорт, пневмотранспорт и шихтоподготовка на материалите, металургични пещи и 
спомагателни съоръжения, апарати и съоръжения за хидрометалургична преработка, помпи и 
комуникации, разливъчни машини и съоръжения, машини и съоръжения за разкрояване и 
подаване на заготовки за нагряване и валцуване, машини за валцуване, машини за пресоване и 
изтегляне, машини за последваща обработка на металите (металургични пещи, почистващи 
машини, машини за нанасяне на покрития и др.). Да познава и работи с машини и съоръжения за 
осъществяване на процеса електродъгово заваряване. 
Разчита схеми, чертежи и прилага своите знания за ролята им в технологичния процес – 
металургия на черните метали. Определя вида и качеството на суровините и готовата продукция 
чрез анализи и изпитания. Използва съвременни софтуерни продукти, предприема своевременни 
мерки при отклонение от нормите. Контролира технологичната последователност при 
производствените дейности. 
Поема отговорности за провеждане и контрол на технологичните процеси, за 
металургични оценки за суровините, рационално използване на материалите, енергия и труд, 
произвеждане на продукция с високо качество. Оценява качеството на работата в съответствие 
със стандарти, вътрешни и външни критерии. Анализира и регулира показанията на контролно-
измервателната техника.  
При изпълнението на ежедневните си трудови задачи спазва стриктно технологичните 
инструкции на работното си място, спазва изискванията за здравословни и безопасни условия на 
труд и за пожарна и аварийна безопасност, както и следи за безопасността на работния екип, за 
който отговаря. 
Придобилият трета степен на професионална квалификация може да работи във всички 
предприятия и фирми с предмет на дейност добив и обработка на черни метали и сплави. Важни 
за упражняване на професията личностни качества са: отговорност, креативност и 
съобразителност, организираност и концентрация на вниманието, технически усет, издръжливост 
на напрегната работа и стрес и работа в среда, предполагаща особен риск (работа с машини, 
високи температури, автоматизирани устройства и други) и металургични стопилки (течен метал, 
шлаки, щейни, алкални стопилки). 
Лицето, придобило трета степен на професионална квалификация, отговаря за работата на 
други работници. Работното време е съобразено с видовете работни места и сменния режим на 
предприятието при спазване на действащото трудово законодателство. Работната среда се